Беластоцкі ўнівэрсытэт

**Беластоцкі ўнівэрсытэт** () — польская дзяржаўная вышэйшая навучальная ўстанова ў Беластоку.

## Агульная характарыстыка
Уніэрсытэт быў створаны 19 чэрвеня 1997 году як трынаццаты дзяржаўны ўнівэрсытэт у Польшчы. У ім працуе амаль 800 навукова-пэдагагічных
работнікаў, у тым ліку каля 200 прафэсараў. Вучоба праводзіцца на ўзроўні бакаляўрыята і магістратуры для больш як 12 тысяч вучняў у сыстэме дзённых, завочных, вячэрніх і дыстанцыйных вучобаў. Выпускнікі магістарскіх спэцыяльнасьцяў могуць працягнуць навучаньне ў рамках шматлікіх спэцыяльнасьцей асьпірантуры і атрымаць навуковы ступень доктара філязофіі.

У навуковых дасьледаваньнях, якія праводзяцца ва ўнівэрсытэту выкарыстоўваецца прыроднае асяродзьдзе і культурныя асаблівасьці ваяводзтва. Унівэрсытэт штогод рэалізуе каля 60 навуковых праектаў, якія фінансуюцца за кошт польскіх і замежных фондаў. Ён таксама выкарыстоўвае структурныя фонды Эўразьвязу. Да посьпехаў вучэльні трэба аднесьці ўдзел у шостай і сёмай Праграмах рамачных дасьледаваньняў, тэхнічных распрацовак і прэзентацый ЭЗ, праграмах Horizon 2020, Comenius і Aspera, а таксама праграме DAPHNE ІІІ. З 2011 па 2016 гады работнікі ўстановы атрымалі 25 патэнтаў, у тым ліку адзін агульнаэўрапейскі. Унівэрсытэт мае сучасную інфраструктуру для правядзеньня перадавых дасьледаваньняў, асабліва ў галіне біялёгіі, хіміі, матэматыкі і фізыкі. У пабудаваным доме дзейнічае ўнівэрсытэцкі вылічальны цэнтар.

У рамках міжнародных праграм Socrates, Erasmus i Leonardo унівэрсытэт супрацоўнічае з установамі зь дзесяткаў краін, на аснове больш як 200 двухбаковых пагадненьняў. У яго падпісана больш за 70 пагадненьняў з замежнымі таварышамі — з Эўропы, ЗША, Японіі і Кітая. Дзякуючы міжвузаўскім і міжнародным супрацоўніцтве студэнты праходзяць прафэсійную стажыроўку таксама за межамі Польшчы.

У 2006 годзе ўнівэрсытэт распачаў намаганьні па запуску філіяла ў Вільні. 19 чэрвеня 2007 году ўрад Летувы выдаў дазвол на пачатак работы філіяла Беластоцкага ўнівэрсытэта ў Вільні (Віленскі эканоміка-інфарматычны факультэт Беластоцкага ўнівэрсытэту). Аднак у адпаведнасьці зь летувіскім заканадаўствам пачатак дзейнасьці гэтага падразьдзяленьня мог адбыцца толькі пасьля ўнясеньня ў рэестар юрыдычных асоб Летувы і атрыманьня ліцэнзіі на ажыцьцяўленьне адукацыйнай дзейнасьці, выдадзенай міністрам навучаньня Летувы. 9 жніўня 2007 году былі канчаткова завершаныя працэдуры — з гэтага моманту ў Вільні дзейнічае факультэт эканомікі і інфармацыйных тэхналёгіяў Беластоцкага ўнівэрсытэту. Факультэт у Вільні да 2016 году выпусьціў больш за 500 выпускнікоў.

У 2013 годзе ўнівэрсытэт пачаў стварэньне міжнароднага абʼяднаньня ўнівэрсытэтаў з Польшчы, Летувы, Беларусі, Украіны і Расіе пад назвай Border University Network. Кансорцыюм складаецца з 10 унівэрсытэтаў. Супрацоўніцтва ўключае ў сябе сумесныя заяўкі на міжнародныя гранты, сумесныя навукова-дасьледчыя праекты, абмен навукова-дасьледчымі паслугамі.

## Аддзелы і кірунак
значак|Вучэбны дом

У 2016/17 навучальным годзе ўнівэрсытэт дае магчымасьць прымаць удзел у дасьледаваньнях ў галіне гуманітарных і прыродазнаўчых навук I і II ступені па дзевяці аддзяленьнях:
* Хіміка-біялягічны
** Біялёгія
** Хімія
** Ахова навакольнага асяродзьдзя
* Фізычны
** Прыкладная фізыка
** Фізыка тэарэтычная
* Эканомічны
** Эканоміка
** Маркетынг
* Філялягічны
** Ангельская, беларуская, нямецкая, расейская, гішпанская, француская, польская мовы
** Інфармацыя і бібліятэчная справа
* Гісторыі і сацыялёгіі
** Гісторыя
** Сацыялёгія
* Матэматыкі і інфарматыкі
** Інфарматыка
** Матэматыка
* Пэдагогікі-псыхалёгіі
** Пэдагогіка
* Юрыдычны
** Кіраваньне
** Права
** Эўрапеістыка

## Крыніцы

## Вонкавыя спасылкі
* Афіцыйны сайт 

Катэгорыя:Зьявіліся ў 1997 годзе
Катэгорыя:Польскія ўнівэрсытэты
Катэгорыя:Навучальныя ўстановы, заснаваныя ў 1997 годзе
Катэгорыя:Адукацыя ў Беластоку